

 **REPUBLIKA HRVATSKA**

 **GRAD ZAGREB**

**GRADSKI URED ZA PROSTORNO UREĐENJE,**

 **IZGRADNJU GRADA, GRADITELJSTVO,**

 **KOMUNALNE POSLOVE I PROMET**

 **Odjel komunalnog redarstva**

 **Zagreb, Sigetje 2**

KLASA: UP/I-363-04/21-16/83

URBROJ: 251-13-81-3/010-21-13

Zagreb, 20.08.2021.

 Komunalni redar Gradskog ureda za prostorno uređenje, izgradnju Grada, graditeljstvo, komunalne poslove i promet, Sektora za komunalno i prometno redarstvo, Odjela komunalnog redarstva, rješavajući po službenoj dužnosti u predmetu uklanjanje ruševina zgrada na k.č.br. 1266, k.o. Trnje, u Zagrebu, Paromlinska 57, suvlasništvo Ramadanović Biserke, Ozaljska ulica 75, Zagreb, Drašković Nissiotis Kristine, Rather Strasse 72, Krefeld, Njemačka, Drašković Martine, Zehntheister 34, 47804 Krefeld, Njemačka, Drašković Marka, Zehntheister 34, 47804 Krefeld, Njemačka i Nujić Mladena, Stancija Portun 18, Varvari 52440 Poreč (Parenzo), temeljem članka 34. stavka 2. Zakona o općem upravnom postupku ( Narodne novine broj: 47/09 ), po službenoj dužnosti, donosi

Z A K L J U Č A K

1. Suvlasnicima Drašković Nissiotis Kristini, Rather Strasse 72, Krefeld, Njemačka, Drašković Martini, Zehntheister 34, 47804 Krefeld, Njemačka, Drašković Marku, Zehntheister 34, 47804 Krefeld, Njemačka, određuje se odvjetnica Almasa Filipović, Zagreb, Vodnikova 19, za privremenog zastupnika.

2. Privremeni zastupnik zastupat će suvlasnike u postupku uklanjanja ruševina zgrada na k.č.br. 1266, k.o. Trnje, u Zagrebu, Paromlinska 57, dok ne bude utvrđena osoba ovlaštena za njihovo zastupanje, odnosno dok se ne obave radnje za koje je određen.

3. Protiv ovog zaključka nije dopuštena žalba.

O b r a z l o ž e n j e

Komunalni redar je očevidom dana 24.04.2021. godine, u 08:55 sati, utvrdio da se na k.č.br. 1266, k.o. Trnje, u Zagrebu, Paromlinska 57, nalaze tri ruševine zgrada, ulična zgrada prizemnica, površine cca 30,00 m2, oštećenih zidova izgrađenih od cigli, oštećenog pokrova, prozora i vrata, prva dvorišna zgrada površine cca 132 m2, prizemnica s tavanom, oštećenih zidova izgrađenih od cigli, oštećenog pokrova, krovne konstrukcije, prozora i vrata, te druga dvorišna zgrada površine cca 20 m2, prizemnica, oštećenih zidova izgrađenih od drva, oštećenog pokrova, krovne konstrukcije, prozora i vrata.

Zgrade su zbog oštećenja izgubile svoja svojstva zbog čega nisu prikladne za uporabu sukladno svojoj namjeni.

Uvidom u ZK uložak broj: 10521, k.o. Trnje, utvrđeno je da su suvlasnici zemljišta na kome se zgrade nalaze RAMADANOVIĆ BISERKA, PAROMLINSKA BR. 57, ZAGREB, DRAŠKOVIĆ NISSIOTIS KRISTINA, OIB: 55293513791, RATHER STRASSE 72, KREFELD, NJEMAČKA, DRAŠKOVIĆ MARTINA, OIB: 83901175472, DRAGE IVANIŠEVIĆA 6, ZAGREB (SADA NJEMAČKA, ZEHNTHEISTER 34, 47804 KREFELD), DRAŠKOVIĆ MARKO, OIB: 62403255891, NJEMAČKA, ZEHNTHEISTER 34, 47804 KREFELD, NUJIĆ MLADEN, OIB: 35208644290, STANCIJA PORTUN 18, VARVARI 52440 POREČ (PARENZO).

Uvidom u Registar kulturnih dobara Republike Hrvatske utvrđeno je da zgrade nisu upisane u Registar kulturnih dobara Republike Hrvatske da se ne nalaze u kulturno-povijesnoj cjelini upisanoj u taj Registar niti se ne nalaze na arheološkom nalazištu.

Uvidom u dopis MUP-a KLASA:220-01/21-02/577 od 27.05.2021. godine, utvrđeno je da Biserka Ramadanović ima prijavljeno prebivalište na adresi Ozaljska ulica 75, u Zagrebu.

Dana 09.06.2021. godine, sastavljen je zapisnik sa Ramadanović Zlatanom, Primorska 9, punomoćnikom Ramadanović Biserke, Ozaljska 75, na koji je na zapisnik izjavio da ima usmenu punomoć svoje majke Ramadanović Biserke, te da će po potrebi donijeti i pisanu punomoć, da je namjena zgrada bila stambena i da se ne koriste sukladno namjeni više od pet godina, da će se u roku od sedam dana očitovati putem e-maila, te da moli rok od jedne godine radi prikupljanja dokumentacije za uklanjanje ruševina ukoliko za to budu ispunjeni zakonom propisani uvjeti.

Mailom od 15.6.2021. godine, očitovao se Ramadanović Zlatan u kome je naveo da je nakon konzultacije sa svojom mamom Biserkom Ramadanović i ostatkom familije Drašković, odlučeno da se ne slažu s rušenjem stambene kuće Paromlinska 57. Da dio kuće trenutno služi za stanovanje a ostali dio će se očistiti i urediti, staviti u funkciju.

Dana 09.06.2021. godine, sastavljen je zapisnik Nujić Mladen, Stancija Portun 18, Poreč, koji je izjavio da je namjena zgrada bila stambena, da ne zna da li su se koristile sukladno namjeni u zadnjih pet godina, da se ne slaže da se radi o ruševinama zgrada, da je u tijeku postupak prikupljanja dokumentacija za ishođenje građevinske dozvole, te da moli rok od jedne godine radi prikupljanja dokumentacije za uklanjanje ruševina ukoliko za to budu ispunjeni zakonom propisani uvjeti.

Mailom od 22.6.2021. po dopisu od 10.5.2021. godine, očitovali su se suvlasnici Drašković Nissiotis Kristina, Rather Strasse 72, Krefeld, Njemačka, Drašković Martina, Zehntheister 34, 47804 Krefeld, Njemačka i Drašković Marko, Njemačka, Zehntheister 34, 47804 Krefeld, da se ne slažu da se radi o ruševinama zgrada, ali nisu postupili po traženome, odnosno nisu odredili osobu za njihovo zastupanje.

Budući su svi suvlasnici izjavili da se ne slažu da se radi o ruševinama zgrada na zahtjev ovog Ureda tvrtka INSTO CENTAR d.o.o., Zagreb, Vladimira Varićaka 4, Anđelko Vujeva, dipl.ing.građ., stalni sudski vještak za graditeljstvo i procjenu nekretnina, dostavila je Stručno mišljenje sudskog vještaka o stanju ruševnosti zgrade na k.č.br. 1266, k.o. Trnje, u Zagrebu, Paromlinska 57, u kome se navodi:

Vrši se analiza zgrade temeljena na članak 52. stavak 4. Zakona o građevinskoj inspekciji i koji glasi: "Ruševina zgrade u smislu stavka 1. ovoga članka su ostaci zgrade koja je zbog oštećenja ili nedostatka pojedinih dijelova izgubila svoja svojstva zbog čega nije prikladna za uporabu sukladno svojoj namjeni, a koja se zbog toga ne rabi najmanje pet godina. "Svaka zgrada prilikom uporabe mora zadovoljiti "Temeljne zahtjeve za građevinu sukladno odredbama Zakona o gradnji NN 153/13, 20/17, 39/19, 125/19)": Na kući i na pomoćnoj zgradi su vidljive pukotine u nosivim zidovima. Zabatni zid koji je naslonjen na među susjedne katastarske čestice izvitoperen je čime je narušena geometrija zida a samim time i nosivost i stabilnost navedenog zida koji izravno ugrožava živote ljudi koji koriste nekretninu susjedne kuće. Ploha krovne konstrukcije nije u ravnini što ukazuje na deformacije iste a dijelom nedostaje crijep tako da je unutrašnjost kuće izravno izložena oborinskim padalinama. Crijep je dijelom izvan svog ležišta tako da isti pada dijelom i na otvorenu i neograđenu površinu oko kuće. Nosiva konstrukcija dimnjaka nije zaštićena od utjecaja atmosferilija i ista je oštećena. Žbuka koja je ugrađena na dio pročelja kuće runi se i vidljivo je opadanje i razaranje iste uslijed kapilarne vlage i neodržavanja. Temeljem uvida u zatečeno stanje koje je nastalo opažanjem vanjskih vidljivih sklopova zgrade i kako sam naprijed naveo zaključujem da je kuća izgubila svoja svojstva zbog čega nije prikladna za uporabnu sukladno svojoj namjeni zbog oštećenja i nedostataka pojedinih sklopova te dajem konačno mišljenje:

Mišljenja sam da zgrada (kuća) ispunjava uvjete za uklanjanje – rušenje.

Uvidom u dopis MUP-a KLASA:220-01/21-02/830 od 17.08.2021. godine, utvrđeno je da na adresi Paromlinska cesta 57, u Zagrebu, unatrag pet godina niti jedna osoba nije imala prijavljeno prebivalište niti boravište.

Dana 19.08.2021. godine, sastavljen je zapisnik sa odvjetnicom Almasom Filipović, Zagreb, Vodnikova 19, koja je na zapisnik izjavila da je suglasna da je se odredi za privremenog zastupnika suvlasnicima zemljišta na k.č.br. 1266, k.o. Trnje, u Zagrebu, Paromlinska 57.

Odredbom članka 52. stavak 1. Zakona o građevinskoj inspekciji propisano je da u provedbi nadzora komunalni redar rješenjem naređuje vlasniku zemljišta, odnosno nositelju prava građenja uklanjanje ruševine zgrade.

Stavak 4. članka 52. Zakona propisuje da je ruševina zgrade ostaci zgrade koja je zbog oštećenja ili nedostatka pojedinih dijelova izgubila svoja svojstva zbog čega nije prikladna za uporabu sukladno svojoj namjeni, a koja se zbog toga ne rabi najmanje pet godina.

Stavak 6. članka 52. Zakona propisuje da se stavak 1. članka 52. ne odnosi na ruševinu zgrade upisanu u Registar kulturnih dobara Republike Hrvatske, odnosno ruševinu zgrade koja se nalazi u kulturno-povijesnoj cjelini upisanoj u taj Registar ili koja se nalazi na arheološkom nalazištu.

Odredbom članak 34. stavak 2. Zakona o općem upravnom postupku propisano je da će službena osoba odrediti privremenog zastupnika stranci kojoj su identitet i adresa poznati, a koja se ne nalazi na području Republike Hrvatske, koja na zahtjev službene osobe u za to ostavljenom roku ne odredi osobu ovlaštenu za zastupanje.

Budući suvlasnici Drašković Nissiotis Kristina, Rather Strasse 72, Krefeld, Njemačka, Drašković Martina, Zehntheister 34, 47804 Krefeld, Njemačka i Drašković Marko, Njemačka, Zehntheister 34, 47804 Krefeld, nisu odredili osobu ovlaštenu za zastupanje, a radi se o ruševinama zgrada koje predstavljaju opasnost za život i zdravlje ljudi, sukladno članku 34. stavku 2. Zakona o općem upravnom postupku, riješeno je kao u izreci ovog zaključka.

UPUTA O PRAVNOM LIJEKU:

Protiv ovog zaključka nije dopuštena posebna žalba, već se prema članku 77. stavak 5. Zakona o općem upravnom postupku, može pobijati žalbom protiv rješenja donesenog u upravnoj stvari koja je predmet postupka.

 KOMUNALNI REDAR

 Dario Bedenik struč.spec.ing.građ.

DOSTAVITI:

1. Odvjetnica Almasa Filipović, Zagreb, Vodnikova 19,

2. na oglasnu ploču,

3. u spis.